Francisco J. Ayala

Francisco José Ayala (sündinud 1934 Madridis) on hispaania päritolu USA bioloog ja filosoof. Ta on neodarvinist, kes on töötanud populatsioonigeneetika ja evolutsioonigeneetika alal ning kirjutanud muu hulgas bioloogiafilosoofiast ning religiooni ja teaduse vahekorrast.

Elukäik
Francisco José Ayala lõpetas 1955. aastal Madridi Ülikooli. Ta õppis ka teoloogiat ning lõpetas 1960 Salamanca Ülikooli. Samal aastal oli ta lühikest aega katoliku preester ning tutvus Theodosius Dobzhanskyga. Ta õppis 1961–1964 viimase juhendamisel Theodosius Dobzhansky juhendamisel Columbia Ülikoolis, kust ta sai 1963 magistri- ja 1964 doktorikraadi. Algul töötas ta Rockefelleri Ülikoolis. Aastal 1971 sai ta USA kodakondsuse. 

1971. aastal sai ta geneetikaprofessoriks California Ülikoolis Davises. 1981. aastal oli ta peatunnistaja kohtuasjas McLean vs. Arkansas Board of Education Arkansases (vaidluse all oli evolutsiooniõpetus koolis). Aastal 1987 asus ta tööle California Ülikooli (Irvine) ökoloogia ja evolutsioonibioloogia osakonnas. Samas ülikoolis sai ta ka filosoofiaprofessori koha.

Teadustöö
Tema peamised uurimisvaldkonnad on olnud 
evolutsiooni ajalise kulu määramine DNA nukleotiidide ja valgu aminohapete järgnevuste põhjal (molekulaarne kell)
 parasiitsete ainuraksete, sealhulgas malaaria ja Chagase tõve tekitajate populatsioonistruktuur ja evolutsioon 
 geeniregulatsioon, pseudogeenide evolutsioon, intronite päritolu ja evolutsioon 
 teaduse (bioloogia), eetika ja religiooni filosoofilised probleemid

Vaated
Intelligent design ei ole Ayala järgi usutav, sest organismid on halvasti ehitatud.

Tunnustus
1980 – valiti USA Rahvusliku Teaduste Akadeemia liikmeks
1977 – valiti Ameerika Kunstide ja Teaduste Akadeemia liikmeks
1984 – valiti Ameerika Filosoofiaseltsi liikmeks
1989 – valiti Kuningliku täppis- ja loodusteaduste akadeemia (Madrid) välisliikmeks
1994 – valiti Venemaa Teaduste Akadeemia välisliikmeks
1998 – valiti Accademia Nazionale dei Lincei välisliikmeks
2001 – National Medal of Science
2003 – valiti Serbia Teaduste ja Kunstide Akadeemia välisliikmeks
2010 – Templetoni auhind

Ta on valitud ka Mehhiko Teaduste Akadeemia välisliikmeks ning mitme ülikooli, sealhulgas Kaug-Ida Föderaalse Ülikooli, audoktoriks.

Isiklikku
Tal on ettevõte, kus kasvatatakse viinamarja armulauaveini jaoks, ning ta on kunstikoguja.

Ta on 1984. aastast abielus Hana Ayalaga.

Publikatsioone
 Studies in the Philosophy of Biology (1974)
 Molecular Evolution (1976)
 Evolution (1977)
 Teleological explanations. – Theodosius Dobzhansky (toim). Evolution, San Francisco: W.H. Freeman and Co. 1977, lk 497–504. Ümbertrükk kogumikus Allen, Bekoff, Lauder 1998.
 Evolving: The Theory and Processes of Organic Evolution (1979)
 Population and Evolutionary Genetics: A Primer (1982)
 Modern Genetics (teine trükk 1984)
 Tempo and Mode in Evolution (1995)
 Genetics and The Origin of Species (1997)
 Variation and Evolution in Plants and Microorganisms (2000)
Human Evolution: Biology, Culture, Ethics, Pearson Education: Upper Saddle River 2004.
Le Ragioni dell' Evoluzione, Di Renzo Editore: Roma 2005.
F. M. Wuketits, F. J. Ayala (toim). Handbook of Evolution: The Evolution of Living Systems (Including Hominids), kd 2, Wiley-VCH: Weinheim 2005, ISBN 9783527619719
J. Hey, W. M. Fitch, F.J. Ayala (toim). Systematics and the Origin of Species. On Ernst Mayr's 100th Anniversary, National Academies Press: Washington, DC 2005 ISBN 0309095360
F. J. Ayala, C. J. Cela Conde. La piedra que se volvió palabra. Las claves evolutivas de la humanidad, Alianza Editorial: Madrid 2006, ISBN 8420647837
Darwin and Intelligent Design, Fortress Press: Minneapolis, MN 2006.
La Evolución de un Evolucionista. Escritos Seleccionados, Universidad de Valencia: Valencia 2006, ISBN 8437065267
Darwin’s Gift to Science and Religion, Joseph Henry Press: Washington, DC 2007
Darwin y el Diseño Inteligente, Creacionismo, Cristianismo y Evolución, Alianza Editorial: Madrid 2007.   
C. J. Cela Conde, F. J. Ayala. Human Evolution. Trails from the Past, Oxford University Press: Oxford 2007.
J. C. Avise, F. J. Ayala (toim). In the Light of Evolution: Adaptation and Complex Design, National Academy Press: Washington, DC 2007, ISBN 9780309104050

Välislingid
Claudia Dreyfus. A CONVERSATION WITH: FRANCISCO J. AYALA; Ex-Priest Takes the Blasphemy Out of Evolution, New York Times, 27. aprill 1999

Ameerika Ühendriikide bioloogid
Ameerika Ühendriikide filosoofid
Hispaania filosoofid
Sündinud 1934